cyanic-selkie/wikianc huggingface dataset:
टोकियो
टोकियो (जापानी: 東京("पूरबी राजधानी", उच्चारण: तोउक्योउ)), सरकारी नाँव — टोकियो मेट्रोपोलिस(अंग्रेज़ी: Tokyo (उच्चारण: टोकियो)), जापान क एगो प्रीफेक्चर आ राजधानी हवे। टोकियो क जनसंख्या 13,185,502 आ पूरा मेट्रो क जनसंख्या 35,682,460 हवे आ एह तरे ई विश्व क सबसे ढेर जनसंख्या वाला नगर हवे। एकर कुल क्षेत्रफल 2,187.66 km2 आ मेट्रो सहित क्षेत्रफल 13,572 km2 बाटे आ एहीसे ई क्षेत्रफलो की हिसाब से दुनिया क सबसे बड़हन नगर हवे।
टोकियो जापान क राजधानी, शाही महल क अस्थान आ जापान कि राजा क निवास अस्थान हवे। ई जापान की सभसे बड़हन दीप होन्शू पर एकरी क्वान्तो प्रदेश में स्थित बाटे आ इजू दीप आ ओगासावारा दीप ए शहर क हिस्सा हवें।
टोकियो के सामान्य लोग एगु नगर की रूप में मानेला बाकी ई एगो प्रीफेक्चर (जापानी जिला) कि तरे मानल जाला आ एगो जिला की तरे एकर प्रशासन चलावल जाला।
टोकियो के अल्फा+ विश्वनगरी क दर्जा हासिल बाटे।
नाँव
टोकियो क पुरान नाँव ईदो रहे जेवना क मतलब होला नदी मुहाना (एश्चुअरी)। बाद में एअकर नाँव तोउ (पूरबी) + क्योउ (राजधानी) रखा गइल। पुरान अंग्रेजी कि नक्शा आ किताबिं में एकर नाँव टोकेई भी मिलेला बाकी ई अब ब्यवहार में नइखे आ अब एके टोकियो कहल जाला।
ब्रह्मास्त्र : पहिला भाग – शिव
ब्रह्मास्त्र : पहिला भाग — शिव 2022 में आइल एगो भारतीय हिंदी भाषा के फैंटेसी एक्शन-एडवेंचर फिलिम बाटे जेकर लेखन आ निर्देशन अयन मुखर्जी कइले बाड़ें आ एकर निर्माण करण जौहर, अपूरवा मेहता, नमित मल्होत्रा, आ मुखर्जी (उनकर पहिला प्रोडक्शन बा) कइले बा लोग –  धर्मा प्रोडक्शन, स्टारलाइट पिक्चर्स, आ प्राइम फोकस के तहत स्टार स्टूडियो के सहयोग से, रणबीर कपूर आ मरिजके डिसूजा के साथे। ई फिलिम एगो योजनाबद्ध त्रयी के पहिला किस्त के काम करेले, जवन खुद एगो सिनेमाई ब्रह्मांड के हिस्सा बने के योजना बा, जवना के नाम बा एस्ट्रावर्स, आ एह में अमिताभ बच्चन, शाहरुख खान, रणबीर कपूर, आलिया भट्ट, मौनी राय आ अक्किनेनी नागार्जुन मुख्य भूमिका में बा लोग। हिन्दू पौराणिक कथा सभ से प्रेरणा लेत ई कहानी शिव के निरूपण करे ले, जे पायरोकाइनेटिक शक्ति वाला एगो अनाथ हवें जेकरा पता चले ला कि ऊ खुदे एगो अस्त्र हवें, एगो अपार ऊर्जा के हथियार हवें। ऊ अस्त्रन में से सबसे मजबूत ब्रह्मास्त्र के ओह अन्हार शक्तियन के हाथ में ना आवे से रोके के कोशिश करे ला जवन ओकरा साथे एगो इतिहास साझा करेला।
एह फिलिम के पहिली बेर मुखर्जी द्वारा परिकल्पना साल 2011 में कइल गइल, जवना के मूल तत्व भारतीय इतिहास आ बचपन में सुनल कहानी से प्रेरित रहल। एकर बिकास के पहिली बेर जुलाई 2014 में 2016 खातिर रिलीज होखे के योजना के साथ खुलासा भइल, बाकी एकर आधिकारिक घोषणा अक्टूबर 2017 में भइल जेह में पता चलल कि एह फिलिम के नाँव ब्रह्मास्त्र होखी आ ई त्रयी होखी। मुख्य फोटोग्राफी फरवरी 2018 से मार्च 2022 ले चलल आ फिल्मांकन के जगह सभ में बुल्गारिया, लंदन, न्यूयॉर्क शहर, एडिनबर्ग, थाईलैंड, मनाली, मुंबई आ बनारस शामिल रहलें। फिलिम के निर्माण आ रिलीज में कई बेर देरी भइल, पहिले निर्माण में देरी आ धन के बाधा के चलते, आ बाद में कोविड-19 महामारी के चलते। फिलिम के गीत प्रीतम के रचना बा, जवना के साउंडट्रैक गीत अमिताभ भट्टाचार्य के लिखल बाटे।
ब्रह्मशास्त्र: भाग एक — शिव के 9 सितंबर 2022 के भारत के स्टार स्टूडियो, उत्तरी अमेरिका के 20वीं सदी के स्टूडियो, आ दुनिया भर में वाल्ट डिज्नी स्टूडियो मोशन पिक्चर्स द्वारा मानक प्रारूप, 3D आ IMAX 3D में थियेटर में रिलीज कइल गइल। ई डिज्नी द्वारा 20एथ सेंचुरी फॉक्स के अधिग्रहण के बाद स्टार स्टूडियो नाँव से रिलीज भइल पहिला प्रोडक्शन हवे। एह चलचित्र के बिजुअल इफेक्ट, संगीत, स्कोर आ एक्शन सीक्वेंस के तारीफ के साथ मिश्रित समीक्षा मिलल जबकि आलोचना ज्यादातर कहानी, पटकथा, लेखन, परफार्मेंस आ डायलॉग खातिर कइल गइल। ई फिलिम ब्यापारिक सफलता के रूप में उभरल आ एकर दुनिया भर में अनुमानित कमाई inr 4310000000 से ढेर रहल, जेकरा चलते ई 2022 के सभसे ढेर कमाई करे वाली हिंदी फिलिम, 2022 के सभसे ढेर कमाई करे वाली भारतीय फिलिम सभ में से एक आ अबतक के सभसे ढेर कमाई करे वाली भारतीय फिलिम सभ में से एक बिया। एके साथे दू गो सीक्वल बनावल जा रहल बा।
23वां आईआईएफए अवार्ड में, ब्रह्मशास्त्र: भाग एक — शिवा के प्रमुख 10 गो नामांकन मिलल, जवना में सर्वश्रेष्ठ कहानी (मूल) (अयान मुखर्जी), सर्वश्रेष्ठ निर्देशक (अयान मुखर्जी), सर्वश्रेष्ठ सहायक अभिनेता (शाहरुख खान) आ सर्वश्रेष्ठ सहायक अभिनेत्री (मौनी राय) शामिल बा। ज़ी सिने अवार्ड्स 2023 में एह फिलिम के सर्वश्रेष्ठ फिल्म खातिर, रणबीर कपूर के सर्वश्रेष्ठ अभिनेता खातिर आ आलिया भट्ट के सर्वश्रेष्ठ अभिनेत्री खातिर नामांकन मिलल बा।
नोट
<references group="नोट"/>
मानव यौन गतिविधि
मनुष्य में सेक्स संबंधी क्रिया में अइसन सगरी क्रिया सामिल होला जेकरे द्वारा मनुष्य कामुकता के अनुभव करे ला आ कामुक भावना के प्रदर्शन करे ला। एह में दू (या अधिका) लोग एक दूसरा के देखे, छुए से ले के मैथुन क्रिया करे ले के काम क सके ला।
प्लूटो
प्लूटो (प्रतीक:, ; अंग्रेज़ी: Pluto) एगो आकाशीय पिण्ड हवे जेवन हमनी के सौर मण्डल क सदस्य हवे आ एगो बौना ग्रह हवे। 2006 से पहिले एहू के ग्रह मानल जात रहे , लेकिन 2006 में The International Astronomical Union (IAU) नाँव के  संस्था ग्रह के  नया परिभाषा दिहलस, जेवना वजह से प्लूटो ग्रह के  श्रेणी  से बाहर हो के बौना ग्रह  के श्रेणी  में आ गइल।
पुलवामा जिला
पुलवामा जिला भारत के जम्मू अउरी काश्मीर राज्य में एगो जिला बाटे। एकर मुख्यालय पुलवामा शहर बाटे। एकर कुल रकबा 1398 वर्ग कि॰मी॰ बाटे।
जनसंख्या
साल 2011 के जनगणना के हिसाब से पुलवामा जिला के कुल जनसंख्या 570060 बाटे आ जनसंख्या घनत्व 598 बाटे।
रिमोट सेंसिंग
रिमोट सेंसिंग (remote sensing) एगो तकनीक आ प्रक्रिया हवे जेह में आकाश में उड़ रहल गुब्बारा, हवाई जहाज भा उपग्रह पर लागल कैमरा या सेंसर से धरती के कौनों हिस्सा क चित्र खींचल जाला आ चित्र से बिबिध किसिम के जानकारी इकठ्ठा कइल जाला। दुसरे शब्द में, रिमोट सेंसिंग, भूगोलीय आँकड़ा बटोरे के तरीका हवे जेह में कैमरा भा सेंसर धरती के सतह से ऊपर कौनों प्लेटफार्म (जहाज भा उपग्रह वगैरह) पर मौजूद रहे ला।
रिमोट सेंसिंग के प्रक्रिया के, प्लेटफार्म के आधार पर बाँटल जा सके ला - हवाई जहाज पर मौजूद कैमरा से फोटो खींचे के काम हवाई फोटोग्राफी कहाला, जबकि उपग्रह पर लागल सेंसर से चित्र (इमेज) लिहल सैटेलाइट रिमोट सेंसिंग। एही तरह सेंसर के प्रकार के आधार पर भी एकर दू प्रकार में बाँटल जाला: एक्टिव रिमोट सेंसिंग आ पैसिव रिमोट सेंसिंग; जब सेंसर अइसन संकेत रिसीव करे जे ओही प्लेटफार्मे से भेजल गइल होखे आ जमीन से टकरा के वापस आइल होखे तब एकरा के एक्टिव रिमोट सेंसिंग कहल जाला, जइसे कि राडार द्वारा चित्र लिहल। एकरे बिपरीत सुरुज के प्रकाश के धरती से रिफ्लेक्ट हो के लवटे वाला हिस्सा के ग्रहण करे वाला सेंसर सभ द्वारा कइल रिमोट सेंसिंग पैसिव रिमोट सेंसिंग कहाला।
ज्ञान-बिज्ञान के शाखा के रूप में रिमोट सेंसिंग के मतलब ऊपर बतावल प्रक्रिया आ तकनीकी के अध्ययन करे वाला बिसय होला। एकरे साथे जुड़ल अन्य कई बिसय बाड़ें जे संबंधित चीज सभ के अध्ययन करे लें, जइसे कि डिजिटल इमेज प्रॉसेसिंग, फोटोग्रामेटरी, जीआइसाइंस वगैरह। रिमोट सेंसिंग के उत्पाद के रूप में हवाई फोटो आ उपग्रह आँकड़ा (उपग्रह से लिहल इमेज) आजकाल जीवन के बिबिध क्षेत्र में इस्तमाल हो रहल बाटे।
वेग
कवनो जीनीस के वेग होकर स्तिथि के समय अवकलन के कहल जाला।
मैंगनीज
मैंगनीज (Manganese) एगो रासायनिक तत्व हवे जेकर रासायनीक चीन्हा Mn आ परमाणु नंबर 25 होला। ई कड़ेर आ टूटे वाला धातु हवे जे चानी के नियर होला, खानिज सभ में ई कई चीजन के साथे मिलल रूप में प्रकृति में पावल जाला, अक्सरहा लोहा के साथे मिलेला। ई ट्रांजिशन धातु हवे। एकर इस्तेमाल कई किसिम के मिलावटी धातु (एलॉय) बनावे में इस्तेमाल होला। खास इस्तेमाल इस्टील बनावे के उद्योग में होला आ ई इस्टील के मजबूती बढ़ावे ला आ एकरे क्षय होखे के रोके ला। मैंगनीज ऑक्साइड के इस्तेमाल एगो आक्सिडाइजिंग एजेंट के रूप में होखे ला, रबर बनावे में होला, सीसा (ग्लास) बनावे में होला, रासायनिक खाद आ चीनी माटी के बर्तन आ अउरी समान बनावे में होला। मैंगनीज सल्फेट के इस्तेमाल फंगस रोके खातिर होला।
धम्मपद
धम्मपद बौद्ध काथा सभ के सइत के लिखल एगो ग्रंथ हऽ जेकरा बौद्ध जाना सभसे बेसि पढ़ेलन लोग। ई बुद्ध के वचन सभ के पद में लिखल ग्रंथ हवे। मूल धम्मपद थेरवाद बौद्ध शाखा के पाली ग्रंथावली के खुद्दक निकाय के हिस्सा हवे।
ई बौद्ध धर्म के सभसे बेसी पढ़ल जाए वाला पद हवें। बौद्ध बिद्वान बुद्धघोष के मानल ई बा कि ई पद सभ में निहित बचन अलग-अलग समय पर बुद्ध द्वारा कहल-बतावल गइलें जब उनके जिनगी आ संघ में बिबिध किसिम के दसा पैदा भइल जहाँ का कइल जाय ई बतावे के जरूरत रहल।
क्लारा चर्च
संत क्लेयर के चर्च (दि चर्च ऑफ सेंट क्लेयर) या क्लारा चर्च  (स्वीडिश: Klara kyrka ) सेन्ट्रल स्टॉकहोम में एक ठे चर्च बाटे।
इतिहास
सेंट क्लेयर के कान्वेंट आ चर्च के अस्थापना एह जगह पर 1280 के दसक में भइल रहे। सन् 1527 में गुस्ताव वासा, स्पेन के राजा, चर्च पर कब्ज़ा क लिहलें आ कान्वेंट के तहस-नहस क दिहलें। वर्तमान चर्च के बिल्डिंग के निर्माण 1572 में जोहान III के समय में शुरू भइल।
चर्च के टावर एकरा जीर्णोद्धार के काम के दौरान 1880 के दसक में बनावल गइल आ ई  ऊँचाई वाला बाटे।
थॉमस एक्विनस
थॉमस एक्विनस एगो इटालियन दार्शनिक, कैथोलिक पादरी आ धर्मशास्त्री आ न्यायशास्त्री रहलें।
अंतरिक्ष यान
अंतरिक्षयान  एगो अईसन गाड़ी चाहे यंत्र होख़ेला जवन बहरी अन्तरिक्ष में उड़े खातिर बनावल जाला।
रडयार्ड किपलिंग
किपलिंग के फिक्शन रचना सभ में दि जंगल बुक (1894), किम (1901), आ कइयन ठे कहानी सामिल बाड़ी सऽ जइसे कि "दि मैन हू वुड बी किंग" (1888)। इनके रचल कबिता सभ में "मांडले" (1890), "गंगा दीन" (1890), "दि गॉड्स ऑफ दि कॉपीबुक हैवेन" (1919), "दि वाइट मैन्स बर्डेन" (1899), आ "इफ़—" (1910) गिनावल जा सके लीं। इनका के कहानी (शार्ट स्टोरी) बिधा में नवाचार ले आवे वाला रचनाकार के रूप में जानल जाला; लड़िकन खातिर लिखल इनके रचना सभ के बाल साहित्य के क्लासिक मानल जाला, आ एगो समालोचक के राय में इनके काम (रचना) "बिबिधता वाला आ चमकदार कथाकारिता" के परदर्शन करे वाला रहल।
बाद के 19वीं सदी आ सुरुआती 20वीं सदी के दौरान, ब्रिटिश साम्राज्य के लेखक लोग में किपलिंग गद्य आ पद्य दुनों बिधा में बहुत परसिद्ध रचनाकार रहलें। 1907 में 42 बरिस के उमिर में इनके नोबल प्राइज से सम्मानित कइल गइल आ ई पहिला अंगरेज लेख बनलें एह सम्मान के पावे वाला, साथे साथ अबतक के सभसे कम उमिर के रचनाकार भी हवें जेकरा के ई सम्मान मिलल। इनके ब्रिटिश पोएट लौरियेट आ नाइटहुड के प्रस्ताव भी दिहल गइल हालाँकि ई दुनों लेवे से इनकार क दिहलें।
किपलिंग के बाद के पहिचान आ परभाव ओह जमाना के राजनीतिक आ सामाजिक माहौल के अनुसार बदलल आ एकरे परिणाम के रूप में, इनका बारे में बाद के 20वीं सदी भर एक दूसरे से बिरोधाभासी बिचार इनका बारे में ब्यक्त कइल जात रहल गइलें।  जॉर्ज ऑरवेल के नजर में किपलिंग "एगो जिंगो साम्राज्यवादी" रहलें, जे "नैतिक रूप से असंवेदनशील आ सौन्दर्यशास्त्रीय रूप में घिन करे लायक (डिस्गस्टिंग)" रहलें।
नोट
<references group="नोट"/>
प्रोटेस्टेंटिस़्म
प्रोटेस्टेंटिस़्म (Protestantism) ईसाई धर्म के तीन गो मत या सम्प्रदाय में से एक हवे। एकर पैदाइस रोमन कैथोलिक चर्च के कमी के दूर करे खातिर भइल प्रोटेस्टेंट सुधार आंदोलन के दैरान भइल आ ई पूरबी रूढ़िवादी चर्च, रोमन कैथोलिक चर्च के अलावा तीसरका चर्च प्रोटेस्टेंट चर्च के अस्थापन कइलस आ ईसाई धरम के प्रमुख शाखा के रूप में परतिष्ठा पावल।
पोजीशन (वेक्टर)
भूमिति मे स्तिथि भा स्तिथि सदीक एगो सदीक राशि होखेला जे केवनो बिंदु के स्पेस मे स्तिथि बतावेला।
लिवरपूल फुटबॉल क्लब
लिवरपूल फुटबॉल क्लब, एगो प्रसिद्ध अंग्रेजी फुटबॉल क्लब हवे, जे इंग्लैंड की लिवरपूल नगर, में स्थित बा। इनकर घरेलू मैदान एनफील्ड हवे, ऊ लोग वर्तमान में प्रीमियर लीग में खेलत बा।
लोहा
लोहा (अंग्रेजी: Iron (आयरन/आइरन); लैटिन आ बैज्ञानिक नाँव: Ferrum (फ़ेरम)) एगो रासायनिक तत्व बाटे जेकर रासायनिक चीन्हा Fe हवे। ई प्राकृतिक रूप से पावल जाए वाला तत्व हवे आ एगो बहुउपयोगी धातु हवे जे मानव द्वारा बहुत पुराना समै से इस्तमाल कइल जा रहल बा।
लोहार
सलेम जिला
सलेम जिला भारत के तमिलनाडु राज्य में एगो जिला बाटे। एकर मुख्यालय सलेम शहर बाटे। एकर कुल रकबा 5245 वर्ग कि॰मी॰ बाटे।
जनसंख्या
साल 2011 के जनगणना के हिसाब से सलेम जिला के कुल जनसंख्या 3480008 बाटे आ जनसंख्या घनत्व 663 बाटे।
करइली
Bitter melon originated in India and was introduced into China in the 14th century. It is widely used in East Asian, South Asian, and Southeast Asian cuisine.
औरु भासा सभ में नाँव
Bitter melon also has names in other languages which have entered English as loanwords. Following are a few:
जीआइएस
भूगोलीय सूचना सिस्टम (ज्याग्रफिकल इनफार्मेशन सिस्टम (Geographical Information System) भा संछेप में जीआइएस) कंप्यूटर आधारित सिस्टम हवे जेवना में भूगोलीय आँकड़ा सहेज के रक्खल जा सकेला, एह आँकड़ा सभ के मैनिपुलेशन, बर्गीकरण, एनालिसिस, क्वैरी आ प्रेजेंटेशन कइल जा सकेला। ई एगो खास तरह के इनफार्मेशन सिस्टम हवे जे भूगोलीय आँकड़ा खातिर डिजाइन कइल गइल हवे। इनफार्मेशन सिस्टम के मतलब होला, कंप्यूटर आधारित सिस्टम जेह में सूचना आ जानकारी के इनपुट के रूप में दिहल जाय, बिबिध तरीका से प्रासेस कइल जा सके आ सार्थक आउटपुट हासिल कइल जा सके।
कुछ लोग, जीआइएस के परिभाषा, कंप्यूटर आधारित औजार सभ के समूह के रूप में भी करे ला। मतलब की अइसन औजार आ उपकरण सभ के सेट जिनहन के इस्तेमाल भूगोलीय आँकड़ा के अध्ययन भा बिस्लेषण करे में मददगार होखे। अन्य लोग जीआइएस के आँकड़ा भंडार, यानी डेटाबेस के रूप में भी देखे ला; अइसन डेटाबेस जेह में भूगोलीय आँकड़ा रखल होखे, एह आँकड़ा के बिस्लेषण करे, एह में से क्वैरी करे आ एकर प्रेजेंटेशन करे के सुबिधा मौजूद होखे।
कौनों भी कंप्यूटर सिस्टम मतिन, जीआइएस के भी तीन गो कंपोनेंट होला — हार्डवेयर, साफ्टवेयर आ ह्यूमनवेयर। जीआइएस के कई गो साफ्टवेयर फ्री डोमेन में भी उपलब्ध बाने जबकि कई सारा साफ्टवेयर कामर्शियल इस्तेमाल वाला बाने। वेब जीआईएस आ वेब मैपिंग लगभग समान अरथ में इस्तेमाल होखे वाला टर्मावली हवे। वेब मैपिंग के मतलब बा जीआइएस के उत्पाद के वेब ब्राउजर के जरिये हासिल कइल। अइसन नक्सा बनावे के बिधा के वेब कार्टोग्राफी कहल जाला।
जीआईएस के अध्ययन करे वाला बिज्ञान के ज्याग्राफिक इनफार्मेशन साइंस (जीआइसाइंस) कहल जाला आ ई खुद ज्ञान के एक ठो एगो बड़हन शाखा भूसूचना बिज्ञान (जियोइन्फार्मेटिक्स) के अंदर आवे ला।
हवा प्रदूषण
साल 2008 के एक ठो रपट में, घरभितरिया हवा परदूषण आ खराब शहरी हवा गुणवत्ता, दुनों के सभसे खराब किसिम के जहरीला परदूषण के रूप में निशानदेही कइल गइल बा। 2014 में आइल बिस्व स्वास्थ संगठन के रपट में बतावल गइल बा कि साल 2012 में पूरा दुनिया भर में 70 लाख लॉग के मौत भइल, एह अनुमान से मिलत जुलत आँकड़ा अंतर्राष्ट्रीय ऊर्जा एजेंसी के भी रहल।
घरभीतरिया हवा क्वालिटी
अगर घर के भीतर हवा के आवाजाही, मने कि वेंटीलेशन, बढ़ियाँ न होखे, घर के भीतरी हवा में प्रदूषक तत्व सभ एकट्ठा हो सके लें। ई खतरनाक हो सके ला काहें कि लोग आपना जादेतर समय घरे के भितरें बितावे लें। रैडान (Rn) गैस, एगो कैंसरकारी गैस, कई जगह धरती से निकले ले आ घर के भीतर इकट्ठा हो सके ले। घर में कारपेट आ प्लाई से फॉर्मलडीहाइड (H2CO) गैस निकले ले। पेंट आ अउरी अइसन रंग-रोगन के चीज सभ से सूखे पर वोलाटाइल ऑर्गेनिक कंपाउंड (VOCs) रिलीज होखे लें। सीसा आधारित पेंट से, सूखे पर अइसन महीन धूर (डस्ट) निकले ले जे साँस के साथे शरीर में परवेश क सके ले। इनहन के अलावा एयर फ्रेशनर, सुगंधित करे वाला पदार्थ, धूप-अगरबत्ती वगैरह से भी, लोग खुद के द्वारा घर के भीतरी हवा में प्रदूषण क सके ला। लकड़ी जरावे आ गर्मी पैदा करे खातिर भी इस्तेमाल होखे वाला दहन सभ से घर के भीतर प्रदूषण हो सके ला। बिना उचित वेंटिलेशन वाला घर में कीड़ा-मकोड़ा आ मच्छरमार चीजन के छिड़काव से हवा के क्वालिटी खराब हो सके ले।
इतिहासी बिपति
अब तक के इतिहास में सभसे बड़ बिपति जे हवा में प्रदूषणकारी के तात्कालिक प्रवेश से भइल होखे, 1984 के भोपाल गैस त्रासदी के नाँव से जानल जाला। अमेरिकी कंपनी युनियन कार्बाइड (जेकरा के बाद में डाउ केमिकल कंपनी कीन लिहलस) के फैकटरी से खतरनाक रासायनिक गैस के लीकेज भइल जेह में 3787 लोगन के मौत भ गइल आ 150,000 से 600,000 लोग के नोकसान चहुँपल। एही तरह से यूनाइटेड किंगडम में, सभसे बुरा हवा प्रदूषण के घटना 4 दिसंबर 1952 के "ग्रेट स्मॉग" रहल जे लंदन के ऊपर बनल रहे। छह दिन में कुल 4,000 से बेसी लोगन के मउअत दर्ज कइल गइल आ हाल के दुबारा अनुमान माने लें कि एह में लगभग 12,000 लोग मुअल। सोवियत रूस में 1979 में अइसने एगो घटना भइल जब जैविक हथियार के प्रयोगशाला से सेवर्डलोस्क में एंथ्रेक्स के जीवाणु बहरें हवा में फइल गइलें आ 64 लोगन के मौत भइल। अमेरिका में, सिंगल घटना गिनावल जाय तब पेंसिलवेनिया के डोनोरा में अक्टूबर 1948 में करीब 20 लोगन के मौत भइल आ 7,000 लोग बेमार पड़ गइल।
भोजपुरी
मूल क्षेत्र के अलावा भोजपुरी जाने-बुझे वाला लोगन के बिस्तार बिस्व के सगरी महादीप कुल पर बा। उत्तर परदेश मे सबसे जादा भोजपुरी बनारस,आजमगढ़,बलिया,जौनपुर आउर गोरखपुर मे बोलल जाला। जेन्ने-जेन्ने यूरोपियन कॉलोनी रहल अंग्रेज लोग उत्तरपरदेश आ बिहार से भारी संख्या में मजदूरी करे खातिर लोग के ले गइल जिनहन लोग के भासा भोजपुरी रहे। एसियाइ देशन में मउरीसस सूरिनाम, गुयाना, त्रिनिदाद आ टोबैगो, फिजी नीयन देश प्रमुख बाड़ें जहाँ भोजपुरी प्रमुख भासा के रूप में बोलल आ बुझल जाला, चाहे इहाँ भोजपुरी के मूल में अन्य भासा सभ के तत्व मिल के नाया भासा सभ के निर्माण भइल बा।
भारत के जनगणना आंकड़ा 2011 के अनुसार भारत में लगभग 5.1 करोड़ भोजपुरी बोले वाला लोग बा। मय बिस्व में भोजपुरी जाने वाला लोगन के संख्या लगभग 7 करोड़ से जादे बा। द टाइम्स ऑफ इंडिया के एगो लेखा में कहल गइल बा कि मय विश्व में भोजपुरी बोले वला 16 करोड़ लोग बाड़ान जे में से 8 करोड़ बिहार आउर 7 करोड़ उत्तर परदेश में रहे लें बाकी 1 करोड़ लोग बचल बिश्व् में रहे लें, उत्तर अमेरिका के भोजपुरी संगठन के भी कहनाम बा कि बिस्व में 18 करोड़ लोग भोजपुरी बोले लें। जनगणना आ हई बात में अंतर एह चलते हो सकेला की ढ़ेर लोग जनगणना में भोजपुरी के आपन माईभासा ना लिखवावस।
नाँव
भोजपुरिया चाहे भोजपुरी शब्द भोजपुर शब्द से बनल बा। 12वा शताब्दी मे उज्जैनिया राजपूत आ चेरो सभ के जुद्ध भइल, जेकर उज्जैनिया लोग जितल आ आपन राजधानी के नांव आपन पूर्वज राजा भोज के नांव प भोजपुर (राजा भोज के नगर) धइल। ग्रियर्सन इहाँ, शाहाबाद के उत्तरी-पच्छिमी हिस्सा में, एगो कसबा आ परगना बतवले बाडें जेकरा नाम प एह भाषा के नाम पड़ल। बड़का भोजपुर आ छोटका भोजपुर नांव के दु गो गाँव आजो बक्सर जिला मे बा आ ओहिजा नवरतन महल के खंडहरो बाटे। आगे चल के इहे भोजपुर शब्द पूरा आरा चाहे शाहाबाद के क्षेत्र बदे प्रयोग होखे लागल आ भोजपुरिया चाहे भोजपुरी बिसेसन के एहिजा के लोग आ भासा ला प्रयोग होखे लागल। भोजपुरी छोड़ के एह भासा के अउरो सभ नांव रहे, जइसे मुगल सेना मे भोजपुरिया लोग के बक्सरिया कहल जात रहे। बनारस मे एकरा बनारसी आ अवध मे पूरबी कहल जात रहे। बंगाल मे देसवाली चाहे पछिमी कहल जाला। भारत के बहार सूरीनाम मे एकरा सरनामी हिंदुस्तानी आ कराबिआई देसन मे कैरीबियन हिंदुस्तानी कहल जाला।
पैदाइश
बिद्वान लोग भोजपुरी भाषा के पैदाइश मागधी अपभ्रंस से मानें लें। हवलदार त्रिपाठी के कहनाम बा कि भोजपुरी संस्कृते से निकलल हवे। भोलानाथ तिवारी एकर उतपत्ति संस्कृत-प्राकृत से मागधी अपभ्रंस, आ मागधी अपभ्रंस से बिहारी भासा सभ (जे में भोजपुरी भी सामिल कइल जाले) बतवले बाड़ें।
भोजपुरी पर पच्छिमी बोली सभ के प्रभाव भी पाइल गइल बाटे। बाद के समय में एह में हिंदी-उर्दू के परभाव भी देखे के मिले ला आ फारसी के शब्द भी एतना स्वाभाविक रूप से घुल मिल गइल बाडेन कि ऊ भोजपुरिहा बेकति खातिर बिदेसी ना लागेलें। साथे-साथे अंगरेजी के शब्द भी देसी उच्चारण के साथ अब भोजपुरी में बहुत पावल जालें जेवन एह भाषा के शब्द-ग्राहकता के प्रबल प्रमाण बा।
भूगोलीय बर्गीकरण
भूगोलीय वर्गीकरण में उत्तर भारत क लगभग सगरी भाषा कुल इंडो-यूरोपियन परिवार के इंडो-ईरानियन समूह के भाषा ठहरेलीं। ग्रियर्सन महोदय भारतीय भाषा सभ के अंतरंग आ बहिरंग, दू तरह की बिसेसता की आधार, प अलग-अलग श्रेणी में बँटलें जेवना में बहिरंग की आधार पर ऊ भारतीय भाषा सभ के तीन गो प्रमुख शाखा स्वीकार कइलें:
एह में अन्तिम शाखा के अन्तर्गत उड़िया, असमिया, बंगाली अउरी बिहारी भाषा सभ के गणना कइल जाला। बिहारी में मैथिली, मगही अउरी भोजपुरी — ई तीन गो क्षेत्रीय भाषा बाड़ी। क्षेत्रविस्तार अउरी भाषाभाषी लोगन की संख्या की आधार पर भोजपुरी अपनी बहिन मैथिली अउरी मगही से बड़ ठहरेले।
क्षेत्र
भोजपुरी मुख्य रूप से उत्तर प्रदेश के पूर्वी जिला कुल अउर बिहार राज्य के पछिमही जिला कुल में बोलल जाला। उत्तर परदेश के वाराणसी, मिर्जापुर, गाजीपुर, बलिया, जौनपुर, गोरखपुर, देवरिया, आजमगढ़, बस्ती, सिद्धार्थ नगर आदि जिला के रहेवाला आ बिहार राज्य के पुरबी चम्पारण, पछिमी चम्पारण, गोपालगंज, पछिमी मुजफ्फरपुर, सिवान, सारण, आरा, बक्सर, कैमूर आ रोहतास जिला के रहनिहार लोग के माईभाषा भोजपुरी हवे। एकरा अलावें कलकत्ता नगर में, बंगाल के "चटकल" में आ आसाम राज्य के चाय बगान में आ बंबई के अंधेरी-जोगेश्वरी नियन जगह में लाखन के संख्या में भोजपुरी भाषी लोग रहेलें।अतने ना, मारिशस, फिजी, ट्रिनीडाड, केनिया, नैरोबी, ब्रिटिश गायना, दक्खिन अफ्रीका, बर्मा (टांगू जिला) ई सब देश कुल में बड़ संख्या में भोजपुरिया लोग मिलेले।
भारत आ नेपाल के मूल भोजपुरी क्षेत्र के जिलावार बिस्तार:
आदर्श भोजपुरी
जेकरा के ग्रियर्सन स्टैंडर्ड भोजपुरी कहलेबाड़े ऊ मुख्य रूप से बिहार राज्य के आरा जिला आ उत्तर प्रदेश के बलिया, गाजीपुर जिला के पूर्वी भाग आघाघरा (सरयू) आ गंडक के दोआब में बोलल जाले। ई लम्बा भूभाग में फैलल बा। एकरा में ढ़ेर स्थानीय विशेषता मिलेला। जहाँ शाहाबाद, बलिया आ गाजीपुर आदि दक्षिणी जिला में "ड़" के प्रयोग होला ओहिजे उत्तरी जिला में "ट" के प्रयोग होला। एह प्रकार उत्तरी आदर्श भोजपुरी में जहाँ "बाटे" के प्रयोग होला ओहिजे दक्षिणी आदर्श भोजपुरी में "बाड़े"के प्रयोग होला। गोरखपुर के भोजपुरी में "मोहन घर में बाटें" कहल जाला लेकिन बलिया में "मोहन घर में बाड़ें" कहल जाला। पूर्वी गोरखपुर के भाषा को 'गोरखपुरी' कहल जाला लेकिन पश्चिमी गोरखपुर आ बस्ती जिला के भाषा के "सरवरिया" कहल जाला। "सरवरिया" शब्द "सरुआर" से निकल बा जवन "सरयूपार" के अपभ्रंश रूप ह। "सरवरिया" और गोरखपुरी के शब्द — विशेषत: संज्ञा शब्द-के प्रयोग में भिन्नता मिलेला बलिया (उत्तर प्रदेश) और सारन (बिहार) इ दुनो जिला में 'आदर्श भोजपुरी' बोलल जाला। लेकिन कुछ शब्द के उच्चारण में तनी अन्तर बा। सारन के लोग "ड" का उच्चारण "र" करेले। जहाँ बलिया निवासी "घोड़ागाड़ी आवत बा" कहेले, ओहिजे छपरा या सारन का निवासी "घोरागारी आवत बा" कहिहें। आदर्श भोजपुरी के एकदम निरखत रूप बलियाँ आ आरा में बोलल जाला।
कैथी लिखाई
पहिले के समय में उत्तर भारत में उत्तर पश्चिमी इलाका, अवध आ भोजपुरी क्षेत्र में आ नेपाल के मधेस क्षेत्र में आम चलन में कैथी लिखाई के इस्तमाल होखे। एह लिपि में कानूनी दस्तावेज, प्रशासनिक कामकाज के ब्यौरा आ निजी दस्तावेज लिखल जायँ। भोजपुरी लिखे खातिर भी एही के इस्तमाल होखे।
बिहार में जमीन के खतियान के रिकार्ड पुरान समय से कैथी लिखाई में बा। आ अभिन ले इनहन के पढ़े खातिर कैथी के जानकार लोग के जरूरत पड़े ला। वर्तमान में एह लिखाई के बस इहे महत्व रहि गइल बाटे आ बतावल जात बा कि एकरा जानकार लोग के कमी से काफी दिक्कत भी हो रहल बाटे। हाल में कैथी लिपि सिखावे खातिर कुछ कोसिस भइल बा।
साहित्य
भोजपुरी साहित्य में अइसन सगरी साहित्य के रखल जाला जवन भोजपुरी भाषा में रचल गइल बाटे। गोरखनाथ, कबीरदास आ दरिया साहेब नियर संत लोगन के बानी से सुरुआत हो के भिखारी ठाकुर आ राहुल सांकृत्यायन के रचना से होत भोजपुरी साहित्य के बिकास आज कबिता, कहानी, उपन्यास आ ब्लॉग लेखन ले पहुँच गइल बाटे। आधुनिक काल के सुरुआत में पाण्डेय कपिल, रामजी राय, भोलानाथ गहमरी नियर लोगन के रचना से वर्तमान साहित्य के रीढ़ मजबूत भइल बा।
भोजपुरी भाषा आ साहित्य के इतिहास लिखे वाला लोगन में ग्रियर्सन, राहुल बाबा से ले के उदय नारायण तिवारी, कृष्णदेव उपाध्याय, हवलदार तिवारी आ तैयब हुसैन 'पीड़ित' नियर बिद्वान लोगन के योगदान बा। अर्जुन तिवारी के लिखल एकरा साहित्य के इतिहास भोजपुरी भाषा में मौजूद बा।
सिनेमा
भोजपुरी भाषा में बने वाला फिलिम सभ के भोजपुरी सिनेमा के रूप में जानल जाला। पहिली भोजपुरी फिलिम विश्वनाथ शाहाबादी के गंगा मइया तोहें पियरी चढ़इबों रहे जेवन 1963 में रिलीज भइल रहे। अस्सी के दशक में कई ठे उल्लेख जोग भोजपुरी फिलिम रिलीज भइली जिनहन में बिटिया भइल सयान, चंदवा के ताके चकोर, हमार भौजी, गंगा किनारे मोरा गाँव, आ सम्पूर्ण तीर्थ यात्रा। पुराना समय में भोजपुरी फिलिम बनावे के काम भी बंबई में भोहोखत रहे आ ई बॉलीवुड के एक ठो हिस्सा के रूप में बनावल जायँ। हालाँकि, अब एह फिलिम सभ के निर्माण भोजपुरी इलाका में भी हो रहल बा आ गोरखपुर, बनारस आ पटना नियन छोट शहर भी एह इंडस्ट्री के हिस्सा बन चुकल बाड़ें।
भोजपुरी फिलिम के मुख्य दर्शक समूह पूरबी उत्तर प्रदेश, बिहार, झारखंड आ नेपाल के मधेस इलाका में बा लोग जेन्ने के ई भाषा हवे। एकरे अलावा आउर सभ नगर में रहे वाला भोजपुरी भाषी लोग बा। एही चलते भोजपुरी सिनेमा के दर्शक यूरोप आ अमेरिकी देस सभ में भी बा आ सूरीनाम नियरन देस सभ में भी जेन्ने भोजपुरी बोलल जाले।
मानवाधिकारन के घोषणा
सन्यक्त राष्ट्र संघ देने से मानवाधिकारन के घोषणा बिस्व के 154 भाषा में कईल गइल बा, जे मे भोजपुरी आउर सूरीनामी हिन्दुस्तानी बा। सूरीनामी हिन्दुस्तानी भाषा सूरीनाम में बोलल जाला, ई एकदम भोजपुरिए नीयन हऽ खाली एकरा रोमन लिपि में लिखल जाला। संयुक्त राष्ट्र संघ देने से कईल मानवाधिकारन के घोषणा के पहिला अनुच्छेद भोजपुरी में नीचे लिखल बा :
अनुच्छेद 1: सबहि लोकानि आजादे जन्मेला आउर ओखिनियो के बराबर सम्मान आओर अधिकार प्राप्त हवे। ओखिनियो के पास समझ-बूझ आउर अंत:करण के आवाज होखता आओर हुनको के दोसरा के साथ भाईचारे के बेवहार करे के होखला।
संबिधनिया दर्जा के माँग
भोजपुरी भाषा बोले वाला लोग बहुत लामा समय से एह भाषा के भारत में संबिधनिया भाषा के दर्जा देवे ला माँग कर रहल बाड़ें। कय बेरा ई बात संसद में उठावल जा चुकल बा। कइयन बेर एकरा ला धरना-परदरसन कइल जा चुकल बाटे।
भारत के संबिधान में आठवा अनुसूची में बर्तमान में कुल 22 गो भाषा दर्ज बाड़ी। जबकि एह में भोजपुरी नइखे। एह चलते भारत में भोजपुरी भाषा के आधिकारिक तौर पर भाषा ना मानल जाला बलुक एकरा के हिंदी के बोली मानल जाला। भोजपुरी के भाषा ना माने के कारण के रूप में हिंदी के साम्राज्यवाद आ हिंदी भाषी लोग के संख्या बढ़ा-चढ़ा के देखावे के कोशिश मानल जाला, जबकि हिंदी के वकालत करे वाला लोग भोजपुरी के भाषा के दर्जा देवे के माँग के हिंदी के अबर करे खातिर षडयंत्र माने ला अ एकर बिरोध करे ला।
मार्च 2017 में राज्यसभा में एह मुद्दा के जदयू के नेता अनवर अंसारी उठवलें आ ई कहलें की देस भर में प्राथमिक शिक्षा खातिर लइकन के महतारी भाषा के इस्तमाल होखे के चाहीं। हालाँकि, ई पहिला बेर नइखे आ एकरा पहिलहुं भोजपुरी के आठवा अनुसूची में शामिल करे के माँग कइल जा चुकल बाटे।
नासा
नैशनल एरोनॉटिक्स एंड स्पेस एडमिनिस्ट्रेशन (National Aeronautics and Space Administration; अनुबाद: राष्ट्रीय बैज्ञानिक आऊर अंतरिक्ष प्रबंधन), चाहे जेकरा छोटहन में नासा (NASA) कहल जाला, अमेरिका के संघीय सरकार के कार्यकारी शाखा के एगो आजाद एजेंसी हऽ जवन देश के सिविल अंतरिक्ष कार्यक्रम सभ आ एरोनॉटिक्स आ एरोस्पेस अनुसंधान (रिसर्च) खाती जिम्मेदार बा।
नासा के बिज्ञान, अर्थ ऑब्जर्विंग सिस्टम के मदद से पृथ्वी के बेहतर समझ हासिल करे, साइंस मिशन डाइरेक्टरेट के हेलियोफिजिक्स रिसर्च प्रोग्राम के जरिये सौरभौतिकी (हेलियोफिजिक्स) के आगे बढ़ावे खाती, पूरा सौर मंडल में आकासी पिंड सभ के खोज करे खाती आ एडवांस रोबोटीय मिशन जइसे कि न्यू होराइजंस के द्वारा अइसन पिंड सभ के एक्सप्लोर करे खाती, अउरी ग्रेट ऑब्जरवेशंस आ संबंधित प्रोग्राम सभ के जरिये बिग बैंग वगैरह नियर बिबिध एस्ट्रोफिजिक्स के बिसय सभ प रिसर्च करे पर फोकस कइले बा। नासा कई नेशनल आ इंटरनेशनल संस्था सभ के साथे आँकड़ा साझा करे ला, उदाहरण खाती ग्रीनहाउस गैसेस ओब्जर्विंग सैटेलाइट वगैरह के आँकड़ा सभ।
नोट
<references group="नोट"/>
कोबाल्ट
एक तत्त्व बा।
निकेल
एक तत्त्व बा।
बौना ग्रह
बौना ग्रह अइसन आकाशीय पिण्ड होला जवन ग्रह की आकार) क होखे लेकिन ना त ग्रह होखे न चंद्रमा न अकुनो दूसर उपग्रह। International Astronomical Union (IAU) का परिभाषा बा कि "अइसन आकाशीय पिन्ह जवन सीधे सूर्य क चक्कर लगावत होखे, कम से कम एतना बड़ा होखे कि गुरुत्वाकर्षण से गोल हो जाव, लेकिन अपनी आसपास क ग्रहाणु आ दूसर चिजन के अपना में खींच के साफ़ न कइ दिहले होखे।
माइकल क्राइटन
माइकल क्राइटन (Michael Crichton; 23 अक्टूबर 1942 – 4 नवंबर 2008) एगो अमेरिकी उपन्यासकार, स्क्रीनलेखक, डाइरेक्टर आ फिलिम प्रोड्यूसर रहलें जिनके सभसे ढेर परसिद्धि इनके लिखल साइंस फिक्शन, मेडिकल फिक्शन आ थ्रिलर सभ खातिर बा। इनके लिखल किताब सभ के अबतक 200 मिलियन से भी बेसी कॉपी बिका चुकल बा आ इनके लिखल उपन्यास जुरासिक पार्क पर स्टीवेन स्पीलबर्ग एही नाँव से फिलिम बनवलें। इनके लगभग एक दर्जन उपन्यास सभ पर फिलिम बन चुकल बा।
राजौरी जिला
राजौरी जिला भारत के जम्मू अउरी काश्मीर राज्य में एगो जिला बाटे। एकर मुख्यालय राजौरी शहर बाटे। एकर कुल रकबा 2630 वर्ग कि॰मी॰ बाटे।
जनसंख्या
साल 2011 के जनगणना के हिसाब से राजौरी जिला के कुल जनसंख्या 619266 बाटे आ जनसंख्या घनत्व 235 बाटे।
ताँमा
एक तत्त्व बा।
शहर
शहर भा नगर बड़हन आकार के मानव आबादी वाला जगह होला। शहरन में कई प्रकार के सुविधा उपलब्ध रहेला, आवागामन-यातायात के साधन के साथ साथ बजार, सिनेमा हॉल, अस्पताल, कॉलेज, बैंक आदी सब कुछ के सुविधा उपलब्ध रहेला। इहे कारण बा कि गाँव के अपेक्षा शहर में बेसी लोग रहेला। बेसी लोगन के रहे खातिर ऊँच-ऊँच भवन, घुमे फिरे खातिर पार्क नियर चीज सभ रहेला।
इतिहासी रूप से, दुनियाँ के बहुत कम्मे आबादी शहर में निवास करत रहल बा, हालाँकि, पछिला दू सदी में शाहीकरण अतना तेजी से भइल बा कि अब बिस्व के लगभग आधा से बेसी जनसंख्या शहरन में निवास करत बा। एह घटना के बिबिध परभाव सभ में बैस्विक सस्टेनबिलिटी पर दबाव भी एगो प्रमुख चिंता के बिसय बाटे। आज्काल्ह के शहर सभ में आमतौर पर में शहर भा कोर एरिया, मेट्रो एरिया आ आसपास के कम्यूटर जोन होला। आसपास के लोग रोजगार से ले के बिबिध मकसद से शहरन के ओर खिंचाव महसूस क्र रहल बा आ शहर में बस रहल बा। बैस्वीकरण के एह जुग में आ कम्युनिकेशन के साधन देख के इहो देखल जा रहल बा कि शहर सभ आपस में बहुत ऊँच डिग्री तक कनेक्टिविटी वाला हो चुकल बाड़ें।
पटना, दिल्ली, मुंबई, कोलकाता, चेन्नई, बंगलौर आ हैदराबाद निअन कुछ शहर भारत देश के प्रमुख शहर सभ में गिनल जालें।
परिभाषा
शहर के आमतौर पर अइसे परिभाषित कइल जाला कि जवन आबादी वाला इलाका गाँव चाहे कसबा (टाउन) से बड़ होखे, मने की बेसी जनसंख्या वाला होखे, शहर (सिटी) कहाला। हालाँकि, कस्बा आ शहर के बीचा में, मने कि टाउन आ सिटी के बीच, कौनों बिसेस परिभाषा वाला अंतर ना बा आ इनहन के इस्तेमाल अदल-बदल के भी होखे ला। इंटरनेशनल रूप से पूरा दुनियाँ में कौनों निश्चित पैमाना भी ना बा कि केतना जनसंख्या वाली बस्ती शहर कहाई। उदाहरण देखल जाय तब घाना में 5,000 आबादी, अर्जेंटीना में 2,000 के आ न्यूजीलैंड में 1,000 के जनसंख्या के कम से कम होखल जरूरी बा जबकि स्वीडन नियर देस में 200 लोग के आबादी भी अगर एगो छोट जगह पर लगे-लगे रह के एक बस्ती के रूप में बसल होखे शहर कहा सके ला।
भारत में जनगणना बिभाग, जनगणना के रपट में, देहाती आ शहरी इलाका के रूप में बिभाजन करे ला जहाँ शहरी इलाका कहाए खाती या टेम्पलेट ओह बस्ती में नगर निगम, नगरपालिका, कैंट वगैरह होखे; 5,000 से बेसी आबादी, 75 परसेंट से बेसी जनसंख्या गैर-खेती के काम में, आ 400 प्रति किमी से बेसी जनघनत्व होखे; एकरे अलावा नगर पालिका वगैरह बिधिक एरिया के आसपास के सटल इलाका जे भले गाँव के रूप में दर्ज होखे बाकी शहरी सुबिधा सभ मौजूद होखे।
दाग़ देहलवी
नवाब मिर्ज़ा ख़ान (25 मई 1831 – 17 मार्च 1905) जिनके दाग़ देहलवी के शायरी वाला नाँव से जानल जाला, उर्दू-भाषा के कवी रहलें। इनका के ग़ज़ल खातिर जानल जाला आ ई पुरानी दिल्ली वाला स्टाइल के शायर रहलें। शुरूआती समय दिल्ली में बीतल आ ग़दर से पहिले ई रामपुर के नबाब के इहाँ चल गइलें, अंत में हैदराबाद में इनकर निधन भइल।
इनके गजल सभ के कई गो कलाकार लोग गवले बा। बाद के शायर, मोहम्मद इक़बाल आ ज़िगर मुरादाबादी नियर लोग इनके शागिर्द रहल।
चटगाँव
चटगाँव या चटगा बांग्लादेश के प्रमुख शहर आ बंदरगाह बा आ आर्थिक रूप से महत्त्व के जगह हवे। शहर के कुल जनसंख्या 2.5 मिलियन (25 लाख) आ पूरा मेट्रो एरिया के जनसंख्या 2011 के जनगणना अनुसार 40 लाख रहल आ ई बांग्लादेश के दूसरा सभसे बड़ शहर बा। अपनहीं नाँव के जिला आ मंडल के मुख्यालय भी बा। शहर चटगाँव के पहाड़ी आ बंगाल के खाड़ी के बिचा में कर्णफूली नदी के तीर पर बसल बाटे। इकोलॉजी के हिसाब से ई इंडो-बर्मा जोन में आवे ला आ भूबिज्ञान के हिसाब से इंडो-बर्मा प्लेट के ऊपर स्थित बाटे। प्रादेशिक भूगोल के हिसाब से ई भारतीय उपमहादीप आ दक्खिन-पुरुब एशिया के बीच में मौजूद बा। इतिहासी घटना सभ के हिसाब से भी एह शहर के काफी महत्व बाटे।
लुंबिनी
लुंबिनी (Lumbini) नेपाल में भैरहवा की लगे एगो अस्थान बा जहाँ मान्यता के अनुसार भगवान बुद्ध के जनम भइल रहे। एही से आजु ई जगह एगो बहुत महत्व के बौद्ध तीर्थ हो गइल बा आ इहाँ पूरा विश्व से बौद्ध लोग तीर्थ यात्रा पर आवे लें।
बौद्ध धर्म की चार गो सबसे प्रमुख तीर्थ में लुंबिनियो एगो बा, बाकी तीन गो बोधगया, सारनाथ आ कुशीनगर बाड़ें।
गैलियम
एक तत्त्व बा।
जर्मेनियम
एक तत्त्व बा।
वायुमंडलीय दाब
वायुमंडलीय दाब (atmospheric pressure) चाहे बैरोमीट्रिक प्रेशर (barometric pressure) धरती के (या कौनों अन्य ग्रह के) वायुमंडल के भीतर हवा के दाब हवे। मानक दाब (स्टैंडर्ड प्रेशर) के चीन्हा atm हवे आ ई 1013.25 mbar परिभाषित कइल गइल बा, जे 760mm Hg (टॉर), 29.9212inchesHg, या 14.696psi के बरोबर होखे ला। आमतौर पर पृथ्वी पर समुंद्र तल पर नापल जाए वाला औसत दाब 1 atm होला। ऊँचाई बढ़त जाए पर ई घटे ला।
धनेश
धनेश एगो चिरईन क जाति हवे। इन्हन क ठोड़ लमहर, भारी आ नीचे की ओर घूमी होला औरी अमूमन ऊपर वाली चोंच के ऊपर लंबा उभार होला। एही दुत्तल्ला ठोड़ की वजह से अंग्रेज़ी नाम Hornbill (Horn=सींग, bill=चोंच) पड़ल हवे काँहें की अंग्रेज़ लोग इ उभार के सींग का दर्ज़ा दिहल।
भारत में धनेश क 9 गो प्रजाति पावल जाले।
रामबन जिला
रामबन जिला भारत के जम्मू अउरी काश्मीर राज्य में एगो जिला बाटे। एकर मुख्यालय रामबन शहर बाटे। एकर कुल रकबा 1330 वर्ग कि॰मी॰ बाटे।
जनसंख्या
साल 2011 के जनगणना के हिसाब से रामबन जिला के कुल जनसंख्या 283313 बाटे आ जनसंख्या घनत्व 213 बाटे।
जार्ज ग्रियर्सन
सर जॉर्ज अब्राहम ग्रियर्सन (George Abraham Grierson; 7 जनवरी 1851 – 9 मार्च 1941) एक ठो आयरिश प्रशासनिक अधिकारी आ भाषाबिज्ञानी रहलें। भारत में इंडियन सिविल सर्विस (आइसीएस) के अफसर रूप में आपन का सुरू करे वाला ग्रियर्सन अपनी रूचि के कारण भारत के भाषा सभ के अध्ययन कइलेन आ कई ठे लेख आ पुस्तक छपववलें जब ऊ बंगाल-बिहार में सेवा में रहलें। एकरे बाद उनुके प्रस्ताव पर भारत के भाषाई सर्वे के खातिर तत्कालीन ब्रिटिश सरकार 1858 में भारतीय भाषा सर्वेक्षण (लिंग्विस्टिक सर्वे ऑफ इंडिया) के स्थापना कइलस आ ग्रियर्सन एकर पहिला सुपरिंटेंडेंट बनलें। ग्रियर्सन के सभसे महत्वपूर्ण काम लिंग्विस्टिक सर्वे ऑफ इंडिया हवे जे 19 खंड में छपल बाटे।
आर्सेनिक
एक तत्त्व बा।
सेलीनियम
एक तत्त्व बा।
एनफील्ड
एनफील्ड, ई इंग्लैंड की लिवरपूल नगर, में स्थित एगो फुटबॉल स्टेडियम बाटे। ई लिवरपूल फुटबॉल क्लब क घरेलू मैदान हवे, जेवना में 45,276 लोगन के बइठले क क्षमता बाटे।
तिरुपुर जिला
तिरुपुर जिला भारत के तमिलनाडु राज्य में एगो जिला बाटे। एकर मुख्यालय तिरुपुर शहर बाटे। एकर कुल रकबा 5106 वर्ग कि॰मी॰ बाटे।
जनसंख्या
साल 2011 के जनगणना के हिसाब से तिरुपुर जिला के कुल जनसंख्या 2471222 बाटे आ जनसंख्या घनत्व 476 बाटे।
भाप दाब
आसान भाषा में, कौनों तरल पदार्थ के सतह के ऊपर मौजूद भाप जेतना दबाव ओह सतह पर डाले ला ओही के भाप दाब कहल जाला। अगर तरल पदार्थ के तापमान बढ़े तब ओह में मौजूद अणु (मोलिक्यूल) सभ के काइनाटिक ऊर्जा (गति के ऊर्जा) बढ़े ले आ बेसी अणु भाप के रूप में बदले लागे लें, एकरे चलते भाप दाब भी बढ़ जाला।
पसीना
पसीना एक प्रकार क तरल पदार्थ ह। जब शरीर के तापक्रम बढ जायेला तब शरीर के त्वचा से पसीना निकलेला। त्वचा के सतह के नीचे गलांड्स (glands) होखेला, जेके पसीना के ग्लांड्स (sweat glands) कहल जायेला, ईका कारणे पसीना शरीर के छोट छोट छेद से होते हुए बाहर निकलेला। पसीना में ज्यादा मात्रा पानी के होखेला, बाकि इ में तनी सा नुन के मात्रा भी होखेला।
शरीर पसीना के निर्माण अपना आप के ठंडा रखे खातिर करेला। जब शरीर में संघनन के प्रकिया होखे लागेला तब पसीनवे शरीर के गर्मी के सोखेला।
थोर: लव एंड थंडर
थोर: लव एंड थंडर 2022 के एगो अमेरिकी सुपरहीरो फिलिम हवे जे मार्वल कॉमिक्स पर आधारित बा जेह में थोर के किरदार बा। मार्वल स्टूडियो द्वारा निर्मित आ वाल्ट डिज्नी स्टूडियो मोशन पिक्चर्स द्वारा बितरित ई थोर: राग्नारोक (2017) के सीक्वल हवे आ मार्वल सिनेमैटिक यूनिवर्स (MCU) में 29वीं फिलिम हवे। एह चलचित्र के निर्देशन ताइका वाइटिटी कइले रहली जे जेनिफर कायटिन रॉबिन्सन के साथे मिल के पटकथा लिखले रहली आ क्रिस हेम्सवर्थ क्रिश्चियन बेल, टेसा थॉम्पसन, जेमी अलेक्जेंडर, वाइटिटी, रसेल क्रो, आ नताली पोर्टमैन के साथे थोर के भूमिका में बा लोग। फिलिम में थोर भीतरी शांति पावे के कोसिस करे ला, बाकी एक्शन में वापस आवे के पड़े ला आ गोर द गॉड कसाई (बेल) के रोके खातिर वैल्काइरी (थॉम्पसन), कोर्ग (वैटिटी), आ जेन फोस्टर (पोर्टमैन) के भर्ती करे के पड़े ला — जे अब माइटी थोर बाड़ें) के सभ देवता के समाप्त करे से।
ब्रोमीन
एक तत्त्व बा।
थलभीतरी सागर
थलभीतरी सागर चाहे अंदरूनी सागर (अंग्रेज़ी: Inland sea) अइसन सागर के कहल जाला जेवन चारो ओर से जमीन से घेराइल होखे आ कौनों ओर खुलल समुन्द्र से न जुड़ल होखे। एक तरह से देखल जा त ई बड़हन खानी झील होले जवना के, परंपरा में, बड़ आकर की वजह से सागर कहल जाला।
कैस्पियन सागर विश्व क सबसे बड़हन अंदरूनी सागर भा झील हवे जेवना क क्षेत्रफल लगभग 371000 sqkm बाटे।
कैस्पियन सागर
कैस्पियन सागर एशिया महादीप में, बिचला एशिया के पच्छिमी माथ पर मौजूद एगो चारो ओर से जमीन से घेराइल झील हवे जेकरा बिसाल आकार के चलते परंपरागत रूप से सागर कहल जाला। ई काकेशस परबत के पूरुब में आ बिसाल स्टेपी के मैदान के पच्छिम में बाटे आ पानी के सतह के रकबा के हिसाब से दुनिया के सभसे बड़ खारा पानी के झील हवे। एकरे उत्तर-पूरुब में कजाकिस्तान, उत्तर-पच्छिम में रूस, पच्छिम में अजरबैजान, दक्खिन में ईरान, आ दक्खिन-पूरुब में तुर्कमेनिस्तान देस बाड़ें।
कैस्पियन सागर समुंद्र तल से करीबन 28 m नीचे कैस्पियन निचाई में मौजूद बा। एकरा दक्खिनी हिस्सा में एह समुंद्र के तली समुंद्र तल से 1023 m नीचे ले पहुँच जाले, एकरा चलते ई बैकाल झील के बाद दूसरा सभसे गहिरा जगह भी बा (बैकाल के गहिराई -1180 m हवे)। एकरे किनारे रहे वाला लोग एकरा में समुंद्र बूझे, अइसन साइद एकरे बिसाल आकार (साइज) के कारन रहल।
यूरोप के सभसे लमहर नदी वोल्गा, जे रूस के एगो सभसे प्रमुख नदी हवे, एही कैस्पियन सागरे में गिरे ले। वोल्गा नदी एकरे पानी के आगम के सभसे प्रमुख स्रोत ह। एकरे अलावा एह में गिरे वाली प्रमुख नदी यूराल नदी, कूरा नदी, तेरीक नदी बाड़ी स।
फ्रेडरिक शोपें
फ्रेडरिक शोपें (Frédéric Chopin; 1 मार्च 1810 – 17 अक्टूबर 1849) एगो पोलैंडी संगीतकार आ पियानो बजावे वाला रहलें। रोमांटिक म्यूजिक के दौर में, इनका के बहुत पर्भावशाली संगीतकार लोग में गिनल जाला।
वारसा के डची में इनके जनम भइल आ 21 बरिस के उमिर में ई फ्रांस के राजधानी पेरिस में आ गइलें। इनके सगरी कंपोजीशन सभ में पियानो शामिल बा आ कई सारा कंपोजीशन अकेले पियानो पर बजावे खातिर बाड़ी सऽ। आपन कंपोजीशन बेच के आ पियानो सिखा के (जेकर ओह समय बहुत माँग रहल) ई आजीविका चलावें।
इब्न खाल्दून
इब्न खाल्दून एक ठो अरब दार्शनिक आ बिद्वान रहलें।
क्रिप्टन
क्रिप्टन (Krypton) एगो रासायनिक तत्व बाटे जवना के चीन्हा Kr बा आ परमाणु संख्या 36 बाटे। ई पीरियॉडिक टेबल में ग्रुप 18 (नोबल गैस) में आवेला।
अगाथा क्रिस्टी
अगाथा क्रिस्टी (जनम उपनाँव: मिलर; 15 सितंबर 1890 – 12 जनवरी 1976) एगो ब्रिटिश लेखिका रहली जिनके लिखल उपन्यास आ कहानी बहुत लोकप्रिय भइल। क्रिस्टी कुल 66 गो उपन्यास लिखली आ 14 गो कहानी लिखली जेह में ज्यादातर जासूसी कथा आधारित रहे। जासूसी आ थ्रिलर बिधा के उपन्यास लेखक लोग में क्रिस्टी के महत्त्व के अस्थान हवे। एकरे अलावा ऊ एगो नाटक दि माउसट्रैप लिखली जे सभसे ढेर दिना तक लगातार खेलल जाए वाला नाटक बनल। अपना दूसरा लेखकीय नाँव मैरी वेस्टमैकॉट के इसतेमाल क के छह गो रोमांटिक उपन्यास भी लिखली।
इनके लिखल किताब आ कहानी सभ पर कई गो टीवी शो, रेडियो एडाप्टेशन वगैरह बनल बाने आ इनके लगभग तीस से ऊपर उपन्यासन पर फिलिम बनल बा। इनके किताब एंड देन देयर वेयर नन सभसे ढेर बिकाए वाली रहस्यकथा बनल आ अबतक के बेस्ट सेलिंग किताबन के लिस्ट में कुछ टॉप के किताबन में बा। एह कहानी पर हिंदी में एगो फिलिम गुमनाम भी बनल रहे।
तिरुचिरापल्ली जिला
तिरुचिरापल्ली जिला भारत के तमिलनाडु राज्य में एगो जिला बाटे। एकर मुख्यालय तिरुचिरापल्ली शहर बाटे। एकर कुल रकबा 4407 वर्ग कि॰मी॰ बाटे।
जनसंख्या
साल 2011 के जनगणना के हिसाब से तिरुचिरापल्ली जिला के कुल जनसंख्या 2713858 बाटे आ जनसंख्या घनत्व 602 बाटे।
पानी प्रदूषण
पानी परदूषण पानी के भंडार सभ में नोकसानदेह चीजन के प्रवेश से होला। नदी, झील, ताल, समुंद्र आ जमीन के नीचे के जलसोता सभ में सीधे या फिर अप्रत्यक्ष रूप से नोक्सानदेह पदार्थन के पहुँचे से उनहन में मौजूद पानी के क्वालिटी खराब हो जाला आ जिंदा जिया-जंतु आ बनस्पति सभ खातिर इस्तमाल लायक ना रह जाला। मनुष्य के कई तरह के काम से अइसन प्रदूषक तत्व सभ पानी में पहुँचे लें।
पानी परदूषण के परभाव खाली मनुष्य के सेहत पर ना पड़े ला बलुक सगरी जीवमंडल एकरा से परभावित होला। पानी के क्वालिटी के खराब होखे से खाली भर कौनों खास जीव, प्रजाति या प्रजातिन के जनसंख्या भर ना परभावित होल बलुक इलाका के पूरा इकोसिस्टम के सेहत पर खराब परभाव पड़े ला।
परिचय
बहुधा पानी के प्रदूषित मानल जाला जब एह में मनुष्य के पैदा कइल (एन्थ्रोपोजेनिक) दूषक तत्व प्रवेश कइ जालें। एह दूषक तत्व (कंटामिनेंट) सभ के चलते पानी मनुष्य के इस्तेमाल सभ में से कुछ लायक ना रहि जाला, जइसे कि पिए लायक न रहि जाय चाहे औरी बेसी दूषित होखे पर नहाहू-धोये लायक न रहि जाय; या फिर पानी के एह छमता में कि ऊ अपने भीतर के जिया जंतु सभ सही सलामत राख सके, बदलाव आ जाला। एकरे अलावा ज्वालामुखी, सेवार ब्लूम, तूफान आ भूडोल नियर प्राकृतिक घटना सभ से भी पानी में दूषक तत्वन के प्रवेश हो सके ला आ पानी के गुणवत्ता में बदलाव आ सके ला।
कानून
भारत में पानी प्रदूषण के रोकथाम खातिर 1974 में कानून बनावल गइल; 1977 में कुछ अइसन इंडस्ट्री सभ पर सेस लगावल गइल जे पानी के प्रदूषित करे लीं आ एह कानून में अंतिम बेर 2003 में बदलाव भइल रहे जे अबतक लागू बा।
रियासी जिला
रियासी जिला भारत के जम्मू अउरी काश्मीर राज्य में एगो जिला बाटे। एकर मुख्यालय रियासी शहर बाटे। एकर कुल रकबा 1710 वर्ग कि॰मी॰ बाटे।
जनसंख्या
साल 2011 के जनगणना के हिसाब से रियासी जिला के कुल जनसंख्या 314714 बाटे आ जनसंख्या घनत्व 184 बाटे।
अश्विन संघी
अश्विन संघी (जनम 25 जनवरी 1969) अंग्रेजी भाषा के एगो भारतीय लेखक बाड़ें। इनके थ्रिलर-मिस्ट्री बिधा के उपन्यास लिखे खातिर जानल जाला। दि रोजाबाल लाइन, चाणक्याज चैंट आ दि कृष्णा की इनके तीन गो बेस्टसेलर उपन्यास बाड़ें। इनके लेखन में रहस्य रोमांच के साथ धर्म संबंधी तत्व सभ के मिलावट मिले ला।
इनके सभसे हालिया उपन्यास कीपर्स ऑफ कालचक्रा 26 जनवरी 2018 में रिलीज भइल।
सआदत हसन मंटो
सआदत हसन मंटो उर्दू क एगो बहुत मशहूर लेखक रहलें। मुख्य रूप से उनकर प्रसिद्धि कहानी लेखक की तरे बा लेकिन कहानी की आलावा ऊ फिल्म के स्क्रिप्ट, रेडियोनामा आ नाटक भी लिखलें।
मंटो क जनम अंग्रेजन की समय की भारत में 11 मई सन 1912 ई. में समराला, पंजाब में भइल। मंटो के शुरूआती पढ़ाई अमृतसर में आ फ़िर इन्वार्सिटी के पढ़ाई अलीगढ़ में भइल। बंबई (अब मुंबई) में रहि के काफ़ी लेखन कइलें आ सन 1948 ई. में ऊ पाकिस्तान चलि गइलें।
अंग्रेजी हुकूमत आ पाकिस्तान सरकार दुनो उनपर तीन तीन बेर अश्लीलता के आरोप में मुकदमा चलावल लेकिन एक्को बेर आरोप साबित ना भइल। तमाशा उहाँ के पहिली कहानी रहे आ ए पर अंग्रेजी हुकूमत प्रतिबन्ध लगा दिहलस। उनकी प्रसिद्द रचना में टोबा टेक सिंह, बू, ठंडा गोश्त, खोल दो, आ धुआँ जइसन कहानी बाड़ी कुल।
खाली बयालिस बरिस की उमिर में उनकर देहांत लाहौर में 18 जनवरी, 1955 के हो गइल
जिरकोनियम
जर्कोनियम एक ठी रासायनिक तत्त्व बा।
जमीन क्षय
जमीन क्षय (Land degradation) के क्रिया में मनुष्य के कामकाज के कारण जमीन के गुणवत्ता में कमी भा खराबी आवे ले आ एकर पर्यावरणी महत्व घट जाला। कौनों भी इकोलॉजिकल डिस्टर्बेंस जवना से जमीन के क्वालिटी कम होखे भा जमीन के गुण आ लच्छन में कौनों अनचाहा बदलाव होखे, जमीन क्षय के रूप में देखल जाला। प्राकृतिक आफत के एकरे कारण के रूप में ना गिनल जाला; हालाँकि, मानव के कामकाज एह प्राकृतिक ताकत सभ के द्वारा होखे वाला जमीन क्षय के बढ़ा सके ला।
यिट्रियम
यिट्रियम भा इट्रियम (Yttrium) एक ठो रासायनिक तत्व बा।
नियोबियम
एह एक तत्त्व बा।
थेनी जिला
थेनी जिला भारत के तमिलनाडु राज्य में एगो जिला बाटे। एकर मुख्यालय तब मैं शहर बाटे। एकर कुल रकबा 3066 वर्ग कि॰मी॰ बाटे।
रुबिडियम
रुबिडियम (Rubidium) एक ठो रासायनिक तत्व बाटे जवना के चीन्हा Rb बा आ परमाणु संख्या 37 बाटे। ई चानी के रंग के चमकीला सफ़ेद आ नरम धातु बाटे जवन एल्कलाई धातु के समूह में आवेला। ई बहुत क्रियाशील तत्व हवे। प्रकृति में ई दू गो आइसोटोप के एक साथ एकट्ठा रूप में पावल जाला जेवना में 72% हिस्सा 85Rb के होला जेवन स्थाई होला आ बाकी हिस्सा 87Rb के होला जवन बहुत रेडियोएक्टिव होला आ एकर हाफ लाइफ 49 बिलियन बरिस बा जवन ब्रहमांड के अनुमानित आयु के तीन गुना बाटे।
थेनी जिला
जनसंख्या
साल 2011 के जनगणना के हिसाब से थेनी जिला के कुल जनसंख्या 1243684 बाटे आ जनसंख्या घनत्व 433 बाटे।
स्ट्रॉन्सियम
स्ट्रॉन्सियम (Strontium) एगो रासायनिक तत्व बाते जवना के चीन्हा Sr बा आ परमाणु संख्या 38 बाटे। ई एल्कलाइन मटिया धातु के समूह में आवेला। ई चमकीला सफ़ेद रंग के होला बाकी हवा के संपर्क में आवे पर पीयर हो जाला।
चेरापूँजी
चेरापूँजी एगो शहर के नाम ह जौन भारत के मेघालय प्रान्त के पूर्व खासी पहाडि जिला में स्थित बा। अईसन मानल जाला कि इ जगह विश्व में सबसे गिल (wettest) जगह बा। लेकिन आज कल मावसीनराम के नजदिके सबसे ज्यादा बरसात होवे के बात सामने आइल बा।
ई हिमा (खाशी आदिवसीयन के गठित छोट प्रान्त) के पारम्परिक राजधानी ह जौन सोहरा अथवा चुर्रा नाम से जानल जायेला।
माटी प्रदूषण
माटी परदूषण (हिंदी: मृदा प्रदूषण) एक किसिम के जमीन क्षय हवे जवन माटी में मनुष्य द्वारा नोकसान देह पदार्थ छोड़े से भा कौनों अन्य तरीका से माटी के प्राकृतिक सिस्टम के खराब करे से होला। अधिकतर, ई उद्योग से निकले वाला कचड़ा आ गंदा पानी से, खेती में बहुत ढेर खाद आ कीटनाशक के इस्तमाल से आ शहरी कचड़ा के बिना शोधले फेंके से होला।
माटी में परदूषण भा कंटामिनेशन खातिर जिम्मेदार मुख्य पदार्थ सभ में पेट्रोलियम हाइड्रोकार्बन (पेट्रोलियम तेल से निकले वाला कार्बनिक पदार्थ, जइसे प्लास्टिक, पन्नी वगैरह), कीटनाशक, आ भारी घातु के कण शामिल बाने।
माटी के क्वालिटी खराब होखे से मनुष्य के सेहत पर सीधा परभाव भी पड़े ला जब मनुष्य एह पदार्थन के सीधा सम्पर्क में आवे ला; माटी में मौजूद नोकसानदेह तत्व खेती के उपज में शामिल हो के सीधे मनुष्य के भोजन में पहुँच जालें; या माटी से नीचे सरवत के जमीन के भीतर मौजूद जलसोता में जा के जमीनी पानी के खराब क देलें। एकरे अलावा माटी में जहरीला पदार्थ सभ के मौजूद रहले से इलाका के इकोसिस्टम के सामान्य सेहत भी खराब तरीका से परभावित होले।
टेक्नीशियम
एह एक तत्त्व बा।
रेने देकार्त
रेने देकार्त (René Descartes; 31 मार्च 1596 – 11 फरवरी 1650) एक ठो यूरोपीय दार्शनिक रहलें।
मॉलिब्डेनम
मॉलिब्डेनम (Molybdenum) एक ठो रासायनिक तत्त्व बा।
मसाला फिलिम
मसाला फिलिम भारतीय सिनेमा के एगो बिधा (जेनरे) हवे। मसाला फिलिम के बिसेसता हवे कि इनहन में एक्शन, रोमांस, कॉमेडी नियर कई चीज के मिला के फिलिम बनावल जाला। एकर सुरुआत बॉलीवुड से भइल आ अब दक्खिन भारतीय सिनेमा में ई खास पापुलर बाड़ी सऽ।
रावण
रावण हिंदू धर्मग्रंथ आ महाकाव्य रामायण में आ अउरी रामकथा सभ में बर्णित लंका के राजा रहलें। रावण के शिव के भक्त, महाव पंडित, बिबिध बिद्या सभ के जानकार आ सबल राजा के रूप में मनल गइल बा। कथा में रावण के दस सिर वाला (दशानन) बतावल गइल बा जे कुछ बिद्वान लोग के अनुसार छहों शास्त्र आ चारों बेद के ज्ञान रखे वाला के चीन्हा के रूप में मानल जाला। रावण के वीणा बजावे में निपुण कलाकार के रूप में भी चित्रण मिले ला। एकरे सभ के बावजूद रावण देवता लोगन पर बिजय पावल चाहें अइसन कथा में बर्णित बा।
रामायण में रावण राम के पत्नी सीता के हरण कइ लेलें जे लक्ष्मण द्वारा रावण के बहिन सुपनखा के नाक काटे के बदला लेवे के कारण कइल बतावल गइल बा। राम-रावण के जुद्ध रामायण के चरम घटना हवे जेह में राम के बिजय होले।
हिंदू धर्म के अलावा रावण के जिकिर बौद्ध आ जैन ग्रंथ सभ में भी मिले ला।
पट्टा
पट्टा (belt) कौनो लचकदार पदार्थ क बनल फंदा (लूप) होला जेवन दू गो या अधिक घूमे वाली पुल्ली के जोड़के एगो का चाल दुसरका में ट्रांसफर करेला। ई मशीनी शक्ति की ट्रांसफर क साधन हवे। पट्टा पुलिया (पुल्ली) पर लगावल जाला।
तिरुनेलवेली जिला
तिरुनेलवेली जिला भारत के तमिलनाडु राज्य में एगो जिला बाटे। एकर मुख्यालय तिरुनेलवेली शहर बाटे। एकर कुल रकबा 6703 वर्ग कि॰मी॰ बाटे।
जनसंख्या
साल 2011 के जनगणना के हिसाब से तिरुनेलवेली जिला के कुल जनसंख्या 3072880 बाटे आ जनसंख्या घनत्व 458 बाटे।
एस्टेरॉइड्स
एस्टेरॉइड हमनी के सौरमंडल के अंदरूनी हिस्सा में मौजूद बहुत छोटहन आकार के ग्रह हवें सऽ आ ई मंगल ग्रह आ बृहस्पति ग्रह की बिचा में पावल जाए वाला चट्टानी पिंड हवें स जेवन एक ठो पेटी की रूप में बाड़न स। हिंदी में इन्हन के क्षुद्रग्रह कहल जाला जबकि अंग्रेजी में एस्टेरॉइड्स के अलावे इनहन के प्लेनेटॉइड्स भी कहल जाला। मंगल आ बृहस्पति के बीचा के ई इलाका एस्टेरॉइड बेल्ट चाहे एस्टेरॉइड पेटी कहाला। परंपरागत रूप से पुराना जमाना से एस्टेरॉइड्स चाहे प्लेनेटॉइड्स सभ अइसन पिंड सभ के नाँव दिहल गइल जे सुरुज के चक्कर लगावे लें बाकी ग्रह के नियर स्पष्ट गोलाई के आकृति ना होला आ इनहन के पुच्छल तारा नियर स्पष्ट बिसेस्ता भी ना होला, जइसे कि पोंछ। कुछ एस्टेरॉइड सभ के परिकरमा के रास्ता बहुत ढेर चापट भी होला।
एस्टेरॉइड के खोज सन 1801 में इटली के रहे वाला ज्यूसिप्पी पियाज्जी (Giuseppe Piazzi) कइलेन जे पादरी आ खगोलशास्त्री रहलें। पियाज्जी द्वारा खोजल गइल एस्टेरॉइड के बौना ग्रह के श्रेणी में रखल जाला आ एकरा के आजकाल सिरिस के नाँव से जानल जाला जे सभसे बड़हन साइज के एस्टेरॉइड भी हवे। हालाँकि, जवना समय एकर खोज भइल एकरा के एगो छोट ग्रह बूझल गइल। बाद में जब अइसन छोट-छोट बहुत सारा पिंड सभ के खोज भ गइल तब विलियम हर्शेल एह सभ के "एस्टेरॉइड" नाँव दिहलें।
अपना खास सतह, जे चमकदार हवे, के कारण "फोर वेस्टा" (4Vesta) एकलौता अइसन एस्टेरॉइड बा जेकरा के हमनी के धरती पर से बिना दूरबीनो के देख सकीं लें, हालाँकि एकरा खाती एकदम साफ़ आकास चाहे ला आ ई खास सतह धरती के ओर मुँह कइले होखे इहो जरूरी होला। एकरे अलावे एगो अउरी एस्टेरॉइड उल्लेखजोग बा जेकर नाँव इरोस (Eros) हवे, काहें से कि ई एकलौता अइसन एस्टेरॉइड बा जेह पर मनुष्य के बनावल अंतरिक्ष यान (नियर शूमेकर (NEAR-shoemaker)) उतर चुकल बा।
लेजर
आसान भाषा में, लेजर चाहे लेस़र एगो अइसन उपकरण हवे जेकरे द्वारा प्रकाश के किरन के एकदम सकेत आ निश्चित मार्ग पर भेजल जा सके ला जवना से कि ऊ प्रकाश के किरण सभ आम प्रकाश से कुछ अलग गुन हासिल क लेला आ कई किसिम के इस्तेमाल में आ सके ला। अइसन उपकरण द्वारा निकले वाली किरन के भी लेजर कहल जाला; लेजर लाइट, लेजर किरन वगैरह भी कहल जाला। बैज्ञानिक भाषा में लेसर शब्द (Light Amplification by Stimulated Emission of Radiation) के छोट रूप हवे। मने कि अइसन उपकरण जेह में रेडियेशन एमिशन (प्रकाश) के स्टीमुलेट कइ के ओकरा के संबर्धित (एम्पलीफाई) क दिहल जाला।
पहिली बेर लेजर 1960 में थियोडोर एच मेमैन द्वारा ह्यूजेज रिसर्च लैब में बनावल गइल जे चार्ल्स हार्ड टाउंस आ आर्थर लियोनार्ड श्वालो के सैद्धांतिक काम पर आधारित रहल।
ताइका वाइटीटी
ताइका डेविड कोहेन (जनम 16 अगस्त 1975), जिनके प्रोफेशनली ताइका वाइटिटी (   के नाँव से बेसी जानल जाला), न्यूजीलैंड के एगो फिलिम निर्माता, एक्टर आ कमेडियन  बाड़ें। उ अकादमी अवार्ड, बाफ्टा अवार्ड, आ ग्रेमी अवार्ड के प्राप्तकर्ता बाड़े, आ प्राइमटाइम एमी अवार्ड में दू गो नामांकन पा चुकल बाड़ें। इनके फीचर फिलिम बॉय (2010) आ हंट फॉर द वाइल्डरपीपल (2016) न्यूजीलैंड के सभसे ढेर कमाई करे वाली फिलिम रहल बा।
टाइम पत्रिका 2022 अपना सालाना सूची में इनके दुनिया के 100 सभसे परभावशाली लोग में से एक के नाँव दिहलस।
वाईटीटी के 2003 में बनल लघु फिलिम टू कार, वन नाईट के इनके बेस्ट लाइव एक्शन शॉर्ट फिल्म खातिर अकादमी अवार्ड खातिर नामांकन मिलल। ऊ जेमेन क्लेमेंट के साथ मिल के हॉरर कॉमेडी फिलिम व्हाट वी डू इन द शैडोज (2014) में सह-लेखन, सह-निर्देशन आ अभिनय कइलें, जेकरा के 2019 में एही नाँव के टेलीविजन सीरीज में रूपांतरित कइल गइल। एह सीरीज के प्राइमटाइम एमी अवार्ड फॉर आउटस्टैंडिंग कॉमेडी सीरीज खातिर नामांकित कइल गइल बा। इनके सभसे ताजा निर्देशन के श्रेय में सुपरहीरो फिलिम थोर: रग्नारोक (2017) आ थोर: लव एंड थंडर (2022) के साथे-साथ ब्लैक कॉमेडी फिलिम जोजो खरगोश (2019) भी सामिल बाड़ें, जवना में से आखिरी फिलिम भी ऊ एगो काल्पनिक के रूप में लिखले आ अभिनय कइलें एडोल्फ हिटलर के संस्करण बा। जोजो खरगोश के छह गो अकादमी पुरस्कार के नामांकन मिलल आ ई बेस्ट एदाप्टेड स्क्रीनप्ले के अवार्ड जितलस। वाइटीटी के एह फिलिम के साउंडट्रैक के निर्माण खातिर ग्रेमी अवार्ड भी मिलल।
टेलीविजन में, वाइटीटी ड्रामेडी सीरीज रिजर्वेशन डॉग्स के सह-निर्माता आ कार्यकारी निर्माता बाड़ें, आ कॉमेडी आवर फ्लैग मीन्स डेथ में निर्देशन, कार्यकारी निर्माता, आ अभिनय कइले बाड़ें। द मंडलोरियन सीरीज के एगो एपिसोड के निर्देशन के अलावा ऊ किरदार आईजी-11 के आवाज भी दिहलें, जेकरा खातिर इनके आउटस्टैंडिंग कैरेक्टर वॉयस-ओवर परफॉर्मेंस खातिर प्राइमटाइम एमी अवार्ड खातिर नामांकित कइल गइल।
ताज: डिवाइडेड बाइ ब्लड
ताज: डिवाइडेड बाइ ब्लड एगो भारतीय पीरियड ड्रामा स्ट्रीमिंग टेलीविजन सीरीज हवे जेकर निर्माण कॉन्टिलो पिक्चर्स द्वारा ज़ी5 खातिर कइल गइल बा। एह सीरीज में धर्मेंद्र, नसीरुद्दीन शाह, राहुल बोस, अदिति राव हैदरी, जरीना वहाब, संध्या मृदुल, आशिम गुलाटी आ ताहा शाह के प्राथमिक भूमिका बा।  एह सीरीज के प्रीमियर 3 मार्च 2023 के ज़ी5 पर होखे वाला बा।